open-index/open-wikipedia-markdown huggingface dataset:
Podkovár južný

**Podkovár južný** alebo staršie **podkováč južný** (*Rhinolophus euryale*) je druh netopiera z čeľade podkovárovité (*Rhinolophidae*).

## Opis
Hlava a telo sú zvyčajne 43 až  dlhé s 22 –  chvostom. Rozpätie krídel je od 300 do  so štandardnou hmotnosťou medzi 8 až 18 g. Veľkosťou je medzi podkovárom krpatým a podkovárom štíhlokrídlym.

Srsť je nadýchaná so slabo sivým základom. Chrbtová časť je sivo hnedá, niekedy so slabým červenkastým nádychom. Spodná časť je sivobiela alebo žltobiela.

* Najvyšší zistený vek: na Slovensku 12 rokov a 2 mesiace
* Frekvencia: qCF 103 kHz

## Rozšírenie a početnosť

Je rozšírený v oblasti Stredomoria, Balkánu, Severnej Afriky a Blízkeho východu.

### Rozšírenie na Slovensku

Zo 429 mapovacích kvadrátov DFS sa celkovo vyskytol v 18 (4,2% rozlohy Slovenska):
* letné a prechodné obdobia: 16 mapovacích kvadrátov (3,7% rozlohy Slovenska) v nadmorských výškach 245 - 
* zimné obdobie: 14 mapovacích kvadrátov (3,2% rozlohy Slovenska) v nadmorských výškach 245 - 

## Habitát
Zvykne obývať teplé, lesné oblasti v predhorí a pohorí, preferuje vápencové oblasti s početnými jaskyňami a blízkym zdrojom vody. Kolónie a hniezdiská sú v jaskyniach, ktoré zdieľajú s ostatnými druhmi podkovárov. S príbuznými druhmi sa nemiešajú.

## Rozmnožovanie
Nie je známych veľa informácii o priebehu rozmnožovania. V hniezdiacich kolóniách sa zdržiava 50 až 400 samíc s občasným výskytom samcov.

## Lov
Hniezdisko opúšťajú počas neskorého súmraku. Lovia nízko nad zemou na teplých úbočiach v relatívne hustom stromovom poraste. Lovia mole a ostatný drobný hmyz.

## Referencie

## Iné projekty

## Zdroj
* 
* Hutson, A.M., Spitzenberger, F., Juste, J., Aulagnier, S., Alcaldé, J.T., Palmeirim, J., Paunovic, M. & Karataş, A. 2008. *Rhinolophus euryale*. In: IUCN 2011. IUCN Red List of Threatened Species. Version 2011.2. . Prístup 21. november 2011.

Kategória:Podkovárovité
Kategória:Takmer ohrozené druhy
Kategória:Živočíchy európskeho významu
Kategória:Cicavce na Slovensku
Kategória:Zákonom chránené živočíchy na Slovensku
Stadium Australia

náhľad|300px|Futbalový zápas Sydney FC - LA Galaxy na štadióne Stadium Australia

**Stadium Australia**, v súčasnosti známy ako **ANZ Stadium** kvôli menovým právam, pôvodne známy ako **Telstra Stadium**, je multifunkčný štadión, ktorý sa nachádza v Sydney Olympic Parku v obvode Homebush Bay. Štadión, ktorý je v Austrálii niekedy označovaný ako "Olympic Stadium", bol postavený v roku 1999 v cene AU$690 miliónov na hosťovanie Letných olympijských hier 2000. Odvtedy sa na štadióne uskutočnilo filnále Majstrovstiev sveta v ragby 2003, a takisto aj vrchol programu zápasov National Rugby League súťaže.

Štadión bol pôvodne postavený na dočasný počet 110 000 divákov, čím sa stal najväčším olympijským štadiónom aký bol kedy postavený a tiež najväčším štadiónom v Austrálii. Prerobenie v roku 2003 bolo dokončené skrátením severného a južného krídla a inštalovaním pohyblivého sedenia. Tieto zmeny redukovali kapacitu na 83 500 pre obdĺžnikové pole a 81 500 pre oválne pole (čím sa stal druhým najväčším štadiónom v Austrálii po Melbourne Cricket Ground). Markízy boli takisto pristavené na severnej a južnej strane. čo znamená, že väčšina sedadiel je pod strechou. Štadión bol navrhnutý z menším využitím ocele na konštrukciu strechy, v porovnaní s olympijskými štadiónmi v Aténach alebo Pekingu.

## Kapacita sedenia a ďalšie rekordy




## Referencie

## Iné projekty

## Externé odkazy
* ANZ Stadium oficiálna webstránka 

Kategória:Olympijské štadióny
Kategória:Šport v Sydney
Kategória:Letné olympijské hry 2000
Zombie Nation

**Zombie Nation** je nemecký techno/electro hudobný projekt mníchovského DJa a producenta Floriana Senftera.

Prvé pätskladbové EP vydal na jar roku 1999 cez International DeeJay Gigolo Records. Remixová skladba „Kernkraft 400“ z jeho debutového albumu dosiahla vysoké pozície v rebríčkoch po celom svete, vrátane 2. miesta v  rebríčku UK Singles Chart.

## Diskografia
### Albumy
*1999 – *[[Leichenschmaus]]* (Gigolo 028)
*2003 – *[[Absorber]]* (Dekathlon 010) 			
*2006 – *[[Black Toys]]* (UKW 5)
*2009 – *[[Zombielicious]]* (UKW 12)
*2011 – *Partys Over Earth* ako ZZT s Tiga (Turbo 033)

### EP
*2001 – *Unload* (Gigolo 082)
*2003 – *Souls at Zero*, 12" (+Sven Väth Remix) (Dekathlon 009)			
*2003 – *The Cut*, 12" + DJ Naughty Remix (Dekathlon 012)
*2005 – *Paeng Paeng*, 12" (UKW-2 // ltd. 500)
*2005 – *Paeng Paeng +  Meatmaster Jack*, 12" (Cocoon Records 17)
*2006 – *Money Talks*, 12" (UKW 3)
*2007 – *Gizmode*, 12" (UKW 8)
*2007 – *Lower State of Consciousness*, 12" (UKW/Turbo) ako ZZT s Tiga including Justice Remix.
*2008 – *The Worm*, 12" (UKW/Turbo) ako ZZT s Tiga including Erol Alkan Remix.
*2008 – *Forza*, 12", remixy od Fukkk Offf a Housemeister (UKW 10)
*2008 – *Worth It*, 12" (UKW 11)
*2010 – *Overshoot / Squeek*, 12", remixy od DJ Mehdi a Bart B More (UKW 13)
*2011 – *Chickflick*, 12", remixy od Boris Dlugosch a Siriusmo (UKW 14)
*2011 – *Vulkan Alarm!*, 12", ako ZZT s Tiga, remixy od Proxy a Jan Driver (Turbo 109)

### Remixy
*1999 Dakkar & Grinser – „Take me naked“ (DiskoB 087)
*1999 Philip Boa and the Voodoclub – „So What“ (BMG Ariola)
*1999 Sexual Harassment – „I need a freak“ (Lasergun Rec.Lasergun 003)
*1999 Frankie Bones – "My house is your house" (Bash Rec.  bash 004)
*2001 Takkyū Ishino – "Suck me Disko" (Zomba Rec. EXEC 08)
*2001 I-F – "Space Invaders are smoking grass" (Loaded/Eastwest Leaded 012)
*2001 Ladytron – "Playgirl" (Labels/Virgin  LC03098)
*2002 Colonel Abrahms – "Trapped" (eastwest UPUS011.03)
*2002 Divine – "Native Love" (Gigolo/EDM 090)
*2002 AFA / Human League – "Being Boiled" (Edel 0141690CLU)
*2002 My Robot Friend – "The Fake" (Dekathlon 002)
*2002 Gater – "Taboo" (Dekathlon 003)
*2002 Acid Scout – “Sexy Robot” (Kurbel 027)
*2003 My Robot Friend – "Walt Whitman" (Dekathlon 008)
*2004 NAM:LIVE – "The Church of NAM" (Dekathlon 013)
*2004 Codec & Flexor – "Time has changed" (Television 08)
*2007 Headman – "On" (Relish)
*2008 The Presets – "This Boy´s in Love" Modular
*2008 Three 6 Mafia – "I Got"
*2009 Adam Freeland – "Under Control" (Marine Parade)
*2009 Kid Sister – "Get Fresh" (Fools Gold)
*2009 Tiga –  "What You Need" (Turbo Records)

### Single
*2000 „Kernkraft 400“ – #2 UK, #22 Nemecko, #1 Grécko, #100 Francúzsko, #99 USA, #5 Holandsko, #10 Belgicko (Flámsko), #2 Írsko
*2009 „Time Machine Mix“

## Referencie

## Externé odkazy
* Oficiálna webstránka
* 
* Zombie Nation YouTube kanál

Kategória:Nemecké dance hudobné skupiny
Kategória:Nemecké elektronické hudobné skupiny
Kategória:Hudobné skupiny z 1999
Kategória:Kluboví dídžeji
Kategória:Remixéri
Anarcho-punk

**Anarcho-punk** je punk rock, ktorý propaguje anarchizmus. Termín "anarcho-punk" je niekedy používaný len pri skupinách, ktoré boli súčasťou pôvodného anarcho-punkového hnutia z konca 70-tych a začiatku 80-tych rokov. Niekedy je termín používaný na označenie punk rockových skupín, ktorých texty majú anarchistický obsah, vrátane crust punku, d-beatu, folk punku, hardcore punku, garage punku a ska punku.

Prvou anarcho-punkovou skupinou bola britská skupina Crass, ktorá vo svojich textoch propagovala ideu *[[Do it yourself]]*.

## Hudobný štýl a estetika
Všeobecne možno povedať, že anarcho-punkové skupiny hrajú rýchle piesne, ktoré sa menej sústreďujú na hudobný prednes, ako priemerná punk rocková skupina.

## Významní interpreti
* Chumbawamba
* Conflict
* Crass
* Defiance
* The Ex
* Oi Polloi
* Propagandhi
* Subhumans
* Anthrax
* Reagan Youth

## Referencie

## Iné projekty


Kategória:Punkrockové hudobné žánre
Kategória:Anarchizmus
Jeff Hardy

**Jeffrey Nero „Jeff“ Hardy** (* 31. august 1977, Cameron, Severná Karolína, USA) je americký profesionálny wrestler, ktorý momentálne pôsobí v asociácii Total Nonstop Action Wrestling (TNA). Na konte má viacero individuálnych i tag tímových titulov. Najslávnejšie obdobie zažil počas pôsobenia vo WWE. Wrestlingu sa venuje aj jeho starší brat Matt. 

## Iné projekty

## Externé odkazy
*profil na TNA 
*The Hardy Show 

Kategória:Wrestleri USA
Kategória:Osobnosti zo Severnej Karolíny
Eros Ramazzotti

thumb|Eros Ramazzotti v roku 2004
**Eros Luciano Walter Ramazzotti** (* 28. október 1963, Rím, Taliansko), viac známy ako **Eros Ramazzotti** je taliansky spevák-skladateľ. Ramazzotti je enormne populárny v Taliansku a takisto je veľmi známy v mnohých európskych štátoch a v španielsky hovoriacich krajinách.

Od roku 1984 vydal štrnásť štúdiových albumov, jedno EP, tri kompilačné albumy, tri koncertné albumy a 41 singlov. Ramazzotti počas svojej 35-ročnej kariéry predal viac ako 60 miliónov nahrávok po celom svete. Jeho repertoár obsahuje duety s interpretmi ako Cher, Tina Turner, Andrea Bocelli, Patsy Kensit, Anastacia, Joe Cocker, Ricardo Arjona, Luciano Pavarotti, Laura Pausini či Ricky Martin.

Prvý Ramazzottiho úspech prišiel v roku 1993 s vydaním albumu *[[Tutte storie]]*, ktorého sa predalo 6 miliónov kópií a dostal sa do prvej päťky v krajinách, kde predtým vydával svoje albumy. Tento úspech viedol k zmluve s vydavateľstvom BMG v roku 1994. Jeho poslucháči sa odvolávajú na niekoľko faktorov, ako je jeho unikátny hlas, ktorý možno označiť za trochu nosový, ale napriek tomu silný a zvučný, a jeho energické prednesy chytľavých, melodických skladieb, ktoré sú často vášnivými autobiografickými baladami stredného tempa s použitím nástrojov, ktoré sú hojné na soft rockový vplyv. Väčšina albumov je nahraná v talianskom alebo španielskom jazyku.

## Diskografia
### Štúdiové albumy
**Cuori agitati* (Troubled Hearts) (1985)
**Nuovi eroi* (New Heroes) (1986)
**In certi momenti* (At Certain Times) (1987)
**Musica è* (Music Is) (1988)
**In ogni senso* (In Every Sense) (1990)
**Tutte storie* (All Stories), (1993)
**Dove c'è musica*  (Where Music is) (1996)
**Stilelibero*  (Freestyle) (2000)
**9* (2003)
**Calma apparente* (Apparent Calm) (2005)
**Ali e radici* (Wings and Roots) (2009)
**Noi* (2012)
* *Perfetto* (2015)
*Vita ce n'è (2018)

### Koncertné albumy
**Eros in Concert* (1991)
**Eros Live* (1998)
**21.00: Eros Live World Tour 2009/2010* (2010)

### Kompilačné albumy
**Eros* (1997)
*''e² (2007)

## Referencie

## Iné projekty

## Externé odkazy
*Oficiálna stránka

Kategória:Talianski popoví speváci
Kategória:Talianski rockoví speváci
Kategória:Talianski popoví gitaristi
Kategória:Talianski rockoví gitaristi
Kategória:Talianski speváci-skladatelia
Kategória:Talianski skladatelia modernej hudby
Kategória:Držitelia ceny World Music Award
Kategória:Osobnosti z Ríma
Kategória:Interpreti Universal Music Group
Kategória:Nositelia Radu za zásluhy Talianskej republiky
Chris Benoit

**Christopher Michael "Chris" Benoit** (* 21. máj 1967, Montreal, Quebec, Kanada† 24. jún 2007, Fayetteville, Georgia, USA) bol kanadský profesionálny wrestler, ktorého kariéra a život skončili samovraždou. Najväčšie úspechy dosiahol počas pôsobenia vo World Wrestling Entertainment.

## Iné projekty

## Externé odkazy
* Chris Benoit na OWW

Kategória:Wrestleri
Kategória:Osobnosti z Montrealu
Kategória:Obete samovrážd
Ring of Honor

**Ring of Honor (ROH)** je americká nezávislá wrestlingová spoločnosť. V roku 2002 ju založili Rob Feinstein a Gabe Sapolsky. V rokoch 2004 až 2011 vlastnil spoločnosť Cary Salkin. Od mája 2011 je súčasťou *Sinclair Broadcast Group*. Je treťou najväčšou wrestlingovou spoločnosťou v Spojených štátoch.

V súčasnosti produkuje ROH niekoľko wrestlingových programov za mesiac, organizovaných na Stredozápade a východnom pobreží Severnej Ameriky. Niektoré podujatia sú organizované v Spojenom kráľovstve, Japonsku a Kanade. Každoročne sa konajú výročné šou, „Supercard of Honor“, „Death Before Dishonor“, „Glory by Honor“ a „Final Battle“ (posledná šou v roku).

ROH zaznamenáva a predáva väčšinu svojich programov na DVD prostredníctvom on-line obchodu. Vďaka týmto aktivitám si získala spoločnosť popularitu nielen na území USA, ale aj v zahraničí. V roku 2009 podpísalo ROH dlhodobú zmluvu s televíznou stanicou HDNet, ktorá vysiela pravidelnú šou s týždennou periodicitou. Programy ROH sú vysielané aj na The Fight Network v Kanade a Samurai TV v Japonsku, v minulosti aj v Spojenom kráľovstve a Írsku. Vybrané programy sú vysielané prostredníctvom internetových platených akcií (iPPV).

V roku 2004 spolupracoval ROH na natáčaní filmu Wrestler, ktorého hlavnou postavou je  Randy "The Ram" Robinson (hrá ho Mickey Rourke). Niekoľko wrestlerov, vrátane Nigel McGuinnessa, Claudia Castagnoliho a Bobbyho Dempseyho sa objavilo v niekoľkých scénach filmu.

## Pay-per-view
*  Anniversary Show
*  Supercard of Honor
* Best in the World
*  Death Before Dishonor
*  Glory By Honor
*  Survival of the Fittest
*  Final Battle

## Tituly a ocenenia
### Držitelia titulov

## Iné projekty

## Externé odkazy
*Oficiálna stránka
*Češko-Slovenský Web o Ring of Honor 

Kategória:Organizácie založené v 2002
Kategória:Americké wrestlingové organizácie
Randy Orton

**Randal Keith „Randy“ Orton** (* 1. apríl 1980) je americký profesionálny wrestler a herec. Momentálne pôsobí v asociácii WWE v televíznom programe *SmackDown*. V roku 2020 bol prehlasený Ricom Flairom za najlepšieho wrestlera kvôli tomu že vyhral „najlepší zápas na svete“. Je wrestlerom tretej generácie, keďže v minulosti zápasili aj jeho otec a starý otec.

Pred pôsobením vo WWE trénoval a zápasil mesiac pre lokálnu spoločnosť Mid-Missouri Wrestling Association-Southern Illinois Conference Wrestling. Následne bol poslaný do Ohio Valley Wrestling (OVW), kde sa stal držiteľom titulu OVW Hardcore Championship.

Po príchode do WWE sa stal členom frakcie s názvom Evolution, čo viedlo k zisku WWE Intercontinental Championship, jeho prvému titulu v tejto spoločnosti. Počas tohto obdobia bol Orton známy aj pod prezývkou „The Legend Killer“, ktorú získal počas storyline, v ktorej urážal a fyzicky aj slovne napádal legendy a členov Siene slávy WWE. Vo veku 24 rokov sa stal najmladším držiteľom titulu World Heavyweight Championship. Tento moment znamenal začiatok Ortonovho sporu s ostatnými členmi Evolution. V roku 2006 vytvoril s Edgeom tag tím známy ako Rated-RKO. Orton a Edge získali tag tímové tituly. Po rozpade tímu, v polovici roku 2007, získal svoj po prvý raz WWE Championship. Neskôr sformoval spolu s Codym Rhodesom a Tedom DiBiasem frakciu zvanú Legacy. Rozpadla sa v roku 2010.

## Najväčšie úspechy
* World Heavyweight Championship (4-krát)
* World Tag Team Championship (1-krát)
* WWE Championship (9-krát)
* WWE Intercontinental Championship (1-krát)
* Víťaz Royal Rumble (2009, 2017)
* OVW Hardcore Championship (2-krát)
* Slammy Award - Hashtag of the year - #RKOOuttaNowhere (1-krát)
* Money In The Bank 2013
* 17. Triple Crown Champion

## Iné projekty

## Externé odkazy
* profil na WWE.com

Kategória:Wrestleri USA
Kategória:Osobnosti z Knoxville (Tennessee)
Ace Steel

**Chris Guy** (* 25. január 1973) je americký profesionálny wrestler, známejší pod prezývkou **Ace Steel**. Známym sa stal počas svojho pôsobenia v Ring of Honor, istý čas účinkoval aj vo WWE. 

## Externé odkazy
*profil na I8 

Kategória:Wrestleri
Via Agrippa

[náhľad|Via Agrippa, smer Saintes – Limoges v [St-Genis-d'Hiersac, Francúzsko]]
**Via Agrippa** je označenie pre sieť rímskych ciest v Galii. Tieto cesty dal vybudovať Marcus Vipsanius Agrippa, ktorého poveril cisár Augustus na reorganizáciu Galov. Celkom tu Rimania postavili  ciest.

Agrippova dopravná sieť vychádzala z nového strategického bodu Lugdunum (Lyon). Strabón naznačil smery, ktoré identifikoval Pierre Gros:
* cesta smerom k Atlantickému oceánu, z Lyonu do Saintes
* cesta smerom k Severnému moru, cez Reims, Beauvais a Amiens
* cesta smerom k Rýnu, cez Langres, Trier a Kolín nad Rýnom 
* cesta smerom na juh, do Marseille.

Aj keď trasy *Via Agrippa* sú známe, datovanie ich výstavby je sporné. Uvádza sa 39 – 38 pred Kr., 22 – 21 pred Kr. alebo medzi 16 – 13 pred Kr.

## Referencie

## Iné projekty

Kategória:Rímske cesty
Kategória:Archeologické lokality vo Francúzsku
Triple H

**Paul Michael Levesque** (* 27. júl 1969) je americký profesionálny wrestler, ktorý pôsobí v asociácii WWE v rosteri RAW. Vo wrestlingovom svete je známy pod prezývkou **Triple H**, ktorá je skratkou jeho pôvodného wrestlingového mena **Hunter Hearst Helmsley**. Taktiež pracuje vo vedení tejto spoločnosti vo funkcii výkonného viceprezidenta talentového úseku a úseku naživo vysielaných programov. 

Levesque začal svoju kariéru v International Wrestling Federation pod menom **Terra Ryzing**. V roku 1994 podpísal kontrakt s World Championship Wrestling (WCW), kde vystupoval s novým gimmickom ako francúzsko-kanadský aristokrat **Jean-Paul Lévesque**. S týmto charakterom vystupoval aj vo World Wrestling Entertainment, no už pod menom Hunter Hearst Helmsley. Neskôr si skrátil meno na Triple H, čo sa strelo s pozitívnymi ohlasmi. Stal sa členom frakcie D-Generation X a jednou z hlavných hviezd spoločnosti. V rámci storyline sa oženil so Stephanie McMahon, ktorá je jeho manželkou aj v reálnou živote. V roku 2003 sformoval frakciu Evolution a v roku 2006 obnovil spoločne so Shawnom Michalesom D-Generation X. V súčasnosti sa viac venuje práci v zákulisí ako zápaseniu. Má vplyv pri tvorbe príbehov, sporov či určovaní držiteľom titulov.

## Zakončovanie techniky
*Pedigree
*Pedigree Pandemonium

## Najväčšie úspechy
*WWF/E Championship (8-krát)
*World Heavyweight Championship (5-krát)
*WWF European Championship (2-krát)
*WWF/E Intercontinental Championship (5-krát)
*WWF/E World Tag Team Championship (2-krát)
*WWE Tag Team Championship (1-krát)
*Víťaz Royal Rumble (2002, 2016)

## Iné projekty

## Externé odkazy
*profil na WWE.com
*profil na Online World of Wrestling

Kategória:Wrestleri USA
Kategória:Osobnosti z New Hampshiru
Herzele

**Herzele** je belgická obec vo Flámskom regióne v provincii Východné Flámsko.

## Obyvateľstvo
Obec má približne 17&nbsp;138 obyvateľov (2010). 

## Časti obce

Od 1. januára 1977 obec Herzele pozostáva z týchto častí (bývalých obcí):

*Herzele
*Hillegem
*Sint-Antelinks
*Sint-Lievens-Esse
*Steenhuize-Wijnhuize
*Woubrechtegem
*Ressegem
*Borsbeke

## Referencie


## Iné projekty

## Externé odkazy
* Oficiálne stránky mesta

Kategória:Obce vo Východnom Flámsku
John Cena

**John Felix Anthony Cena** (* 23. apríl 1977, West Newbury, Massachusetts, USA) je americký herec, bývalý profesionálny wrestler a bývalý reper. Bol členom asociácie WWE v rosteri SmackdownLive. Je držiteľom mnohých titulov a rekordným, 17-násobným šampiónom WWE (porazil rekord Rica Flaira).

## Životopis
Je druhý najstarší z piatich bratov a sám o sebe hovorí, že keď práve nezápasí, je rodinný typ. Promoval na Springfield College vo cvičebnej fyziológii a ľudskej anatómii. Na rovnakej škole bol zároveň členom školského futbalového tímu.

Vo World Wrestling Entertainment debutoval 27. júna 2002 proti olympijskému víťazovi Kurtovi Angleovi. Za osem rokov svojho pôsobenia v tejto organizácii získal deväť svetových titulov, tri tituly pre šampióna Spojených štátov a tri tituly tímovej, mimo to pozbieral nespočetné množstvo ocenení a bol trikrát vyhlásený najlepším Wrestlerom roka. V roku 2005 natočil album s názvom "You Can´t See Me", ktorý sa stal veľmi úspešným predovšetkým vo Veľkej Británii. Dôkazom toho je cez 140 000 predaných kusov za prvý týždeň.

Po veľmi úspešných rokoch vo wrestlingovom svete a vydanie úspešného rapového albumu, začal John pokukovať po filmovej brandži. V roku 2006 natočil svoj prvý film Vojak, ktorý mal premiéru v marci roku 2007. V tomto akčnom filme si zahral čerstvo prepusteného mariňáka, ktorý bojuje za záchranu svojej manželky proti klasickému "záporákovi", ktorého tu hrá Robert Patrick a stal sa vstupnou bránou do filmového sveta. Dva roky po premiére Vojaka, si John zahral opäť hlavnú rolu v snímke 12 Kol, ktorý režíroval známy režisér Renny Harlin. Táto snímka ponúkla ešte viac akcie a dosiahol oveľa vrelejšieho prijatia od fanúšikov a kritikov. V roku 2009 prišiel nepochybne zatiaľ vrchol v Johnovej filmovej kariére. Tým bol film Legendary, v ktorom si John zahral po boku Dannyho Glovera a Patricie Clarkson. Na rozdiel od klasických "akčňákov" Vojak a 12 Kol je "Legendary" športovou drámou s morálnym podtextom a je úplne odlišným typom filmov, na ktoré bol Cena zvyknutý.

Vo svojej filmovej a televíznej kariére sa ešte krátko objavil v seriáli Agentúra Jasno, bol hosťom niekoľkých "talk show" a v roku 2005 a 2010 sa objavil aj na Teen Choice Awards.

## Zakončovacie techniky
* Killswitch / Protobomb 
* AA – Attitude Adjustment / FU
* STF / STFU
*You Can´t See Me

## Najväčšie úspechy
*World Heavyweight Championship (3-krát)
*WWE Championship  (16-krát)
*WWE Tag Team Championship (2-krát)
*WWE United States Championship (5-krát)
*Víťaz Royal Rumble (2008,2013)
*Víťaz zápasu Money in the Bank (2012)

## Filmografia
* 2012 – Camp Fred
* 2011 – The Reunion
* 2010 – Legendary
* 2009 – 12 Rounds
* 2006 – Vojak
* 2023 - Barbie

## Iné projekty

## Externé odkazy
* profil na WWE.com
* profil na Online World of Wrestling

Kategória:Wrestleri USA
Kategória:Osobnosti z Massachusetts
Dave Prazak

**Dave Prazak** je americký profesionálny wrestlingový manažér a komentátor. Pracoval pre viaceré nezávislé wrestlingové organizácie po celej Amerike. Je zakladateľom ženskej wrestlingovej spoločnosti Shimmer Women Athletes.

## Externé odkazy
*profil na Online World of Wrestling

Kategória:Žijúci ľudia
Colt Cabana

**Scott Colton** (* 6. máj 1980) je americký profesionálny wrestler, známejší pod menom **Colt Cabana**. Známym sa stal najmä vďaka svojmu pôsobeniu na nezávislej scéne, konkrétne v Ring of Honor, kde je držiteľom viacerých titulov. Istý čas pôsobil aj vo WWE. 

## Iné projekty

## Externé odkazy
*oficiálna stránka
*profil na Online World of Wrestling

Kategória:Narodenia v 1980
Kategória:Žijúci ľudia
Kategória:Wrestleri
Adam Pearce

**Adam Pearce** (* 24. jún 1978, Lake Forest, Illinois, USA) je americký profesionálny wrestler a herec. Väčšinu svojej kariéry strávil v nezávislých organizáciách, najmä v Ring of Honor.

## Iné projekty

## Externé odkazy
*profil na Online World of Wrestling

Kategória:Wrestleri USA
Kategória:Osobnosti z Illinoisu
Odrodové víno

**Odrodové víno** je víno vyrobené z jednej odrody viniča. Ide o víno, ktoré má charakteristické aromatické látky danej odrody. Musí obsahovať najmenej 85 % vína vyrobeného z odrody uvedenej na obale. Známkové akostné víno – môže byť vyrobené zmiešaním odrodových akostných vín. Naopak cuvée je zmesou vín viacerých odrôd. Odrodové vína sú žiadané najmä v európskych krajinách (s výnimkou Francúzska).

## Referencie

 

Kategória:Víno
Daimler (súčasný podnik)

**Daimler AG** (pôvodne **Daimler-Benz AG**, **DaimlerChrysler AG**) je nemecká spoločnosť a jeden z najväčších výrobcov automobilov na svete. Spoločne s výrobou osobných automobilov Mercedes-Benz, vyrába nákladné automobily a autobusy. Prostredníctvom spoločnosti Daimler Financial Services realizuje aj finančné služby. 

Spoločnosť vlastní majoritný podiel v skupine EADS, v tíme F1 Vodafone McLaren Mercedes a v japonskej spoločnosti na výrobu nákladných automobilov Mitsubishi Fuso Truck and Bus Corporation. Daimler vyrába automobily, nákladné vozidlá a autobusy pod značkami Mercedes-Benz, Maybach, AMG, Smart, Setra, Orion, Freightliner, Mitsubishi Fuso, Detroit Diesel, Western Star, Sterling Trucks, Thomas Built Buses.

## Výroba v krajinách
Výroba prebieha v globálnom rozsahu a spoločnosť má továrne v: Nemecku, USA, Kanade, Mexiku, Francúzsku, Británii, Španielsku, Portugalsku, Česku, Turecku, Číne, Indii, Indonézii, Argentíne, Brazílii, Južnej Afrike, Japonsku a Vietname. 

## Pozri aj
* Mercedes-Benz High Performance Engines – výroba motorov pre monoposty Formuly 1

## Iné projekty

## Externé odkazy
* Oficiálny web spoločnosti Daimler

## Zdroj
* 

Kategória:Nemecké automobilky
Sky (skladba)

„**Sky**“ je trance/house skladba a zároveň tretí singel britskej speváčky a DJky Sonique. Bola vydaná dňa 17. októbra 2000. V Spojenom kráľovstve sa predalo viac ako 192 000 kópií singlu.

## Zoznam skladieb
# „Sky“ (Radio Edit)
# „Sky“ (Sonique Remix)
# „Sky“ (Conductor & Cowboy Remix)
# „Sky“ (Sharam Jay Remix)

## Pozície v rebríčkoch

## Referencie

Kategória:Single z 2000
Kategória:Piesne z 2000
Kategória:Single Sonique
Kategória:Piesne Sonique
Sky

**Sky** alebo **SKY** môže byť:

## Vysielanie
* Sky a SKY sú označenia satelitnej televíznej spoločnosti a kanálov vo vlastníctve News Corporation vrátane:
** britskej televíznej spoločnosti British Sky Broadcasting Group plc
** prípadne kanálov v ďalších krajinách
* iné vysielacie spoločnosti s rovnakým menom

## Hudba
* britská progresívna rocková skupina, pozri Sky (britská skupina)
* kanadská popová dvojica, pozri Sky (kanadská skupina)
* skladba a singel britskej DJky Sonique, pozri Sky (skladba)
Knesselare

**Knesselare** je belgická obec vo Flámskom regióne v provincii Východné Flámsko.

## Obyvateľstvo
Obec má približne 8&nbsp;164 obyvateľov (2010). 

## Časti obce

Od 1. januára 1977 obec Knesselare pozostáva z týchto častí (bývalých obcí):

*Knesselare
*Ursel

## Referencie


## Iné projekty

## Externé odkazy
* Oficiálne stránky mesta

Kategória:Obce vo Východnom Flámsku
Batista

**David Michael Bautista, Jr.** (* 18. január 1969), známy pod prezývkou **Batista**, je americký profesionálny wrestler, kulturista a herec. Jeho otec pochádzal z Filipín a matka z Grécka. Najdlhšie obdobie svojej kariéry strávil vo WWE, kde získal mnoho titulov.

## Iné projekty

## Externé odkazy
* oficiálna stránka
* profil na WWE.com

Kategória:Wrestleri
Kategória:Osobnosti z Washingtonu D.C.
Big Show

**Paul Donald Wight, Jr.** (* 8. február 1972), známy pod prezývkou **Big Show**, je americký profesionálny wrestler a herec. Momentálne pôsobí v spoločnosti AEW pod svojim menom Paul Wight. Je mnohonásobným šampiónom v kategórii jednotlivcov i tag tímov. 

## Iné projekty

## Externé odkazy
*profil na WWE.com

Kategória:Narodenia v 1972
Kategória:Žijúci ľudia
Kategória:Wrestleri
Tatra 810

**Tatra 810** alebo **Tatra T810** je nákladný automobil s pohonom 6 × 6, určený na civilné i vojenské účely. Od roku 2008 ho vyrába Tatra Kopřivnice a nahradila legendárnu Pragu V3S. Automobil je určený na prepravu osôb, materiálu a vlečenie prívesov na ceste i v teréne.

## Pohonná jednotka
Motorizáciu Tatry 810 zabezpečuje vodou chladený radový šesťvalec Renault so zdvihovým objemom  a maximálnym výkonom 177 kW/240 koní. Krútiaci moment vrcholí hodnotou 920 Nm. V porovnaní s Pragou V3S má Tatra takmer dvojnásobné rýchlostné maximum, nižšiu spotrebu a dlhší dojazd. 

## História
Česká armáda plánovala v 90. rokoch obmeniť svoj vozový park vozidlami ROSS R210 6x6. Výrobca tohto vozidla však v roku 1998 skrachoval a licenciu s dokumentáciou odkúpila v roku 2002 Tatra. Vozidlo prešlo výraznou modernizáciou a o tri roky neskôr bolo predstavené verejnosti. Prvé kusy prevzala armáda v marci 2008.

## Technické údaje
* Dĺžka: 
* Šírka: 
* Výška: 
* Pohotovostná hmotnosť: 
* Užitočná hmotnosť: 
* Celková hmotnosť: 
* Dojazd: 
* Objem nádrže: 320 l
* Spotreba paliva: 28,5 l/
* Maximálna rýchlosť: /h (obmedzené elektronicky)
* Brodivosť: max 
* Prevodovka: ZF Ecolite 6S 1000 T0, prídavná zostupná Steyr VG 750/270
* Motor: Renault DXi7 240 EC01 (Euro 3)
* Počet valcov: 6 v rade
* Maximálny výkon: 177 kW, točivý moment 920 Nm

## Iné projekty

## Externé odkazy
* Tatra Auto Klub Slovakia 
* Tatra A.S, oficiálna stránka
* http://www.tatraportal.com 

810
Kategória:Nákladné automobily
Kotúľka štíhla

**Kotúľka štíhla** (*Anisus vorticulus*) je druh drobného sladkovodného slimáka z čeľade kotúľkovité. Tieto ulitníky žijú pod vodou ale dýchajú vzduch.

## Rozšírenie
Kotúľka štíhla je západopalearktický druh.

## Habitát
Tieto malé slimáky žijú v jazierkach so stojatou vodou a mŕtvych ramenách. Tieto biotopy sú však ohrozované sedimentáciou a sukcesiou

V Česku tento druh žije najmä na území s hojným výskytom rastliny *[[Lemna trisulca]]*. Vyhovuje mu voda bez kalnosti s pH od 7 do 7,5, s vápnikom do 40 do 400 mg/l a s elektrickou vodivosťou od 200 do 1 100 mS/m.

## Ochrana
Kotúľka štíhla sa na Slovensku radí medzi kriticky ohrozené druhy.

Je zákonom chránená, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Kotúľka štíhla je druh európskeho významu, ktorý sa vyskytuje v 5 územiach európskeho významu. Druh je zaradený do smernici o biotopoch (Príloha II a IV).

## Referencie

Kategória:Vodniaky
Kategória:Živočíchy európskeho významu
Kategória:Zákonom chránené živočíchy na Slovensku
John Morrison

**John Randall Hennigan** (* 3. október 1979), známy pod prezývkami **John Morrison** a **Johnny Nitro**, je americký profesionálny wrestler, ktorý v súčasnosti pôsobí v asociácii WWE v rosteri Smackdown. Svoj debut v ringu zažil v roku 2003. Na konte má individuálne i tag tímové tituly.

## Iné projekty

## Externé odkazy
*profil na WWE.com 
*profil na Online World of Wrestling

Kategória:Narodenia v 1979
Kategória:Žijúci ľudia
Kategória:Wrestleri
Schweizer Hitparade

**Schweizer Hitparade** (ang. *Swiss Music Charts*) je hlavným švajčiarskym hudobným rebríčkom. Rebríčky obsahujú najpredávanejšie hudobné single a albumy v rôznych žánroch vo Švajčiarsku. Rebríčky sú zostavované každú nedeľu a publikované budúci týždeň v stredu.

Rebríček Schweizer Hitparade obsahuje:
* Singles Top 75 (vydávaný od 1968)
* Albums Top 100 (vydávaný od konca 1983)
* Compilations Top 25
* Airplay Top 30

Od roku 2010 začala Media Control Charts získavať tiež najpredávanejšie single a albumy v Romandii, frankofónnej časti Švajčiarska:
* Romandie Singles Top 20
* Romandie Albums Top 50

## Referencie

## Externé odkazy
* Oficiálna webstránka

Kategória:Hudobné rebríčky
Kategória:Hudba vo Švajčiarsku
Pohon 6 × 6

náhľad|Tatra 815 s pohonom 6 × 6

**Pohon 6 × 6**, skrátene **6 × 6** alebo **6WD** (z ) znamená pri vozidlách s troma nápravami pohon všetkých (šiestich) kolies. Pohon môže byť stály, alebo priraditeľný na jednu, dve alebo všetky tri nápravy. Stály pohon zabezpečuje spravidla prostredná náprava. 

Pokiaľ je pohon priraditeľný, pripája sa pomocou páky, alebo elektronicky. Trvalý pohon sa rovnomerne rozdeľuje prostredníctvom medzinápravových diferenciálov a môže byť redukovaný, zaradením prevodovky. Tá zníži rýchlosť otáčania kolies, ale zároveň zvýši nimi prenášaný krútiaci moment. Redukovaným pohonom disponujú najmä autá do terénu. 

## Pozri aj
* klasická koncepcia
* Pohon 4 × 4
* Pohon 8 × 8
* zadný náhon
* predný náhon

## Zdroje
* Hudec P.: *Motorové vozidlá III. Projektovanie vozidiel*. SjF STU Bratislava. 2. vydanie 1996. 

Kategória:Pohon všetkých kolies
Serir

**Serir** je štrkovitá, skeletová alebo kamenistá púšť, najmä v časti Sahary. Patrí medzi tzv. erózne púšte, kde je dominantný odnos jemnozrnného siltového a piesčitého materiálu vetrom (deflácia). Na povrchu vznikajú bežne obliaky s facetovými plochami obrúsenými vo vetre neustále prúdiacim pieskom, ktoré sa označujú ako hrance.

Termín *serir* je z berberského jazyka a znamená „plytká nížina“.

## Referencie

Kategória:Púšte
Kaloň egyptský

**Kaloň egyptský** *(Rousettus aegyptiacus)* je druh netopiera z čeľade kaloňovité.

## Výskyt

Vyskytuje sa v južnej, západnej a východnej Afrike, od pobrežia Egypta po Turecko, na Arabskom polostrove, na juhu Pakistanu a v menšej miere aj na Cypre. Vyhovuje mu mierne vlhké prostredie. Obýva biotopy lesných porastov, jaskýň, ale aj ľudské obydlia, studne a tunely. Prvotne bol objavený v pyramídach.

## Morfológia
V porovnaní s ostatnými kaloňmi je malý. Jeho hmotnosť je približne 160 g. Ich dĺžka je cca  a rozpätie krídel . Ide o bylinožravcov, v zajatí sú kŕmené ovocím, nektárom, púčikmi a zeleninou. Samce sú väčšie ako samice a dajú sa rozoznať veľkým mieškom. Majú slabo hnedú srsť a tmavo hnedé krídla. Majú veľké špicaté uši, tmavé oči a pysk podobajúci sa na psí.

## Etológia
Je to nočný živočích, deň trávi v jaskyni alebo na stromoch, často vo veľkej skupine s počtom niekoľko tisíc jedincov. Počet jedincov v skupine je značne variabilný a závislý od územia. V Pakistane majú kolónie do 40 jedincov, ale v Južnej Afrike od 7 do 9 tisíc. Za súmraku opúšťajú hniezdisko na hľadanie potravy a vracajú sa pred svitaním. Visia dole hlavou s krídlami zloženými okolo tela.

Živia sa zrelým ovocím a plodmi, môžu byť prenasledovaní pre škody na plantážach. Slúžia aj ako opeľovači. Majú dobrý zrak a čuch. Kaloň egyptský, rovnako ako niektoré druhy rodu *[[Rousettus]]*, si vytvorili aj určitý druh echolokácie. Sú tak jedinými z čeľade kaloňovité, ktoré využívajú tento spôsob orientácie. Na rozdiel od netopierov vydávajú pre človeka čiastočne počuteľné zvuky rýchlym chvením jazyka, svoj ​​let potom usmerňujú podľa spätne prijatých signálov. Napriek tomu echolokáciu kombinujú so zrakovým vnímaním.

Vydávané zvuky sú pomalé a pravidelné, s približujúcim sa objektom sa ich rýchlosť dramaticky zvýši. Zvuk používajú aj na komunikáciu, vrátane vrčania a škrekotu. Kolónia tak môže vytvárať ohlušujúcu disharmóniu.

## Rozmnožovanie
Po 120 dňoch sa rodí jedno mláďa, výnimočne dve, ktoré nosí na bruchu. Pri pôrode bola pozorovaná aj asistencie tzv. tetičiek – skúsených samíc. Mliečne bradavky má v podpazuší.

## Referencie

## Iné projekty

## Zdroj
* Masopustová R. a kolektiv: *Chov exotických savců* (2009). Česká zemědělská univerzita.
* Benda, P., Aulagnier, S., Hutson, A.M., Amr, Z.S., Kock, D., Sharifi, M., Karataş, A., Mickleburgh, S., Bergmans, W. & Howell, K. 2008. *Rousettus aegyptiacus*. In: IUCN 2011. IUCN Red List of Threatened Species. Version 2011.2. . Prístup 22. november 2011.
* 

Kategória:Kaloňovité
Kategória:Najmenej ohrozené druhy
Kategória:Živočíchy európskeho významu
Kategória:Zákonom chránené živočíchy na Slovensku
Kategória:Opeľovači
Cutting Crew

**Cutting Crew** je anglická pop rocková skupina, ktorá vznikla v roku 1985, známa predovšetkým vďaka hitu „(I Just) Died in Your Arms“. Spevák Nick Van Eede spolu s kanadským gitaristom Kevinom MacMichaelom, ku ktorým sa neskôr v roku 1986 pripojili basgitarista Colin Farley a bubeník Martin Beadle.

Debutový album *[[Broadcast]]* vydaný v roku 1986 bol prvým albumom vydaným cez Virgin Records. Z albumu bola vydaná skladba „(I Just) Died in Your Arms“, ktorá je ich najúspešnejšou skladbou. Dosiahla 1. miesta v rebríčkoch v USA, Fínsku, Nórsku, Kanade a 4. miesto v britskom rebríčku UK Singles Chart. Takisto dosiahla 2. miesto vo Švédsku a Írsku, a 9. miesto v Rakúsku.

V roku 1987 bola skupina nominovaná na cenu Grammy v kategórii Best New Artist.

## Členovia
;Súčasní členovia
* Nick Van Eede – sólový spev, rytmická gitara, keyboardy (1985 – 1993, 2005 – súčasnosť)
* Gareth Moulton – gitara (2005 – súčasnosť)
* Sam Flynn – klávesy (2005 – súčasnosť)
* Dominic Finley – basová gitara (2005 – súčasnosť)
* Tom Arnold – bicie (2005 – súčasnosť)

;Bývalí členovia
* Kevin MacMichael – sólová gitara (1985 – 1993)
* Colin Farley – basová gitara (1985 – 1993)
* Martin "Frosty" Beedle – bicie (1985 – 1993)
* Tony Moore – klávesy (1985 – 1993)

## Diskografia

*1986 *[[Broadcast]]*
*1989 *The Scattering*
*1992 *Compus Mentus*
*2006 *Grinning Souls*

## Referencie

## Externé odkazy
* VH1 profil
* Oficiálna stránka

Kategória:Anglické rockové hudobné skupiny
Kolok rhônsky

**Kolok rhônsky** (*Zingel asper*) je druh ryby z čeľade ostriežovité (*Percidae*).

## Potrava a habitát
Kolok rhônsky sa živý malými rybami ale aj hmyzom (dvojkrídlovce, Baetidae a Hydropsychidae). Druh potravy závisí od sezóny. Dvojkrídlovce požiera najmä počas zimy.

Žije vo francúzskych a švajčiarskych riekach, napr. Durance, Doubs a Ardèche v prostredí podobnom ako čereble (*[[Phoxinus phoxinus]]*) a pĺže (*[[Cobitis calderoni]]*). Dospieva do jedného roka. Jeho dĺžka sa pohybuje od 10 do .

Jeho plodnosť je závislá od jeho veľkosti.

## Referencie

## Iné projekty

## Zdroj
* Crivelli, A.J. 2006. *Zingel asper*. In: IUCN 2011. IUCN Red List of Threatened Species. Version 2011.2. . Downloaded on 22 November 2011.
* 

Kategória:Ostriežovité
Kategória:Živočíchy európskeho významu
Kategória:Kriticky ohrozené druhy
Kategória:Zákonom chránené živočíchy na Slovensku
Salamandra horská

**Salamandra horská** (lat. *Calotriton asper* alebo *Euproctus asper*) je druh obojživelníka z čeľade salamandrovité.

Je to pyrenejský endemit (Andorra, Francúzsko a Španielsko), žije najmä vo výškach od 700 do  Prirodzeným biotopom tohto druhu sú mierne lesy, rieky, sladkovodné jazerá, sladkovodné močiare, krasové oblasti a jaskyne. Druh je ohrozený stratou prirodzeného prostredia. Je považovaný za reliktný druh, pôvodom z terciéru.

## Referencie

## Iné projekty

## Zdroj
* 

Kategória:Salamandrovité
Kategória:Živočíchy európskeho významu
Kategória:Zákonom chránené živočíchy na Slovensku
Užovka leopardovitá

**Užovka leopardovitá** alebo **štíhlovka leopardovitá** () je pestro sfarbený had  z čeľade užovkovitých. Žije v Stredomorí a na pobreží Čierneho mora, často je označovaný za najkrajšieho európskeho hada. Teraristi obdivujú jej nádherné farebné vzory, ale pretože ide o veľmi náročný druh, je jej chov odporúčaný len skúseným chovateľom.

## Rozšírenie a biotop
Žije na Balkáne, v južnom Taliansku, na Malte, v býv. Juhoslávii, na Rodose, na Kréte, v Turecku, na Kryme a na Ukrajine. Obýva kamenisté lúky s krovinatým porastom vo výške 800 –  (výnimočne do výšky ). Populácie majú roztrúsené rozšírenie, jej stav je stabilný (na Balkáne bežný druh).

## Opis
Dorastá do dĺžky okolo 1 metra, len výnimočne o málo viac. Pretiahnutá hlava je výrazne odlíšená od štíhleho tela, sfarbeného na žltozeleno alebo sivožlto. Na chrbte sú červené škvrny, ktoré niekedy (napr. u exemplárov z Kréty) splývajú do pásov. Na bokoch sa nachádzajú sivočierne škvrny.

## Život v prírode
V prírode upadá do zimného spánku v polovici až koncom októbra a prebúdza sa v apríli. Pária sa niekoľko hodín v máji až júni. V júli až auguste kladie do puklín v zemi 3 – 5 vajec. Pri teplote 24 – 28 °C sa za 50 až 73 dní liahnu 30 –  dlhé mláďatá, ktoré pohlavne dospievajú v dvoch až troch rokoch.

## Chov
Užovka leopardovitá nie je bežným chovancom v teráriách, pretože ide o dosť chúlostivý druh, ktorý vyžaduje zimovanie a nižšie nočné teploty. Terárium musí byť stredne veľké, doplnené o úkryty a vetvy na šplhanie. Žije pomerne skryto. Je aktívna hlavne skoro ráno alebo pred západom slnka. Hoci obýva celkom teplé oblasti, príliš vysoká teplota jej nevyhovuje – dáva prednosť dennej teplote okolo 20 °C, max. do 24 °C.

Jej stavy v prírode majú, vďaka vybíjaniu a miznutiu prirodzeného biotopu, klesajúcu tendenciu.

### Odchov
Pre dosiahnutie rozmnoženia je nevyhnutné prezimovanie. To by malo trvať minimálne 3 mesiace, pri teplote 5 – 7 °C.

## Potrava
V zajatí sú kŕmené hlodavcami primeranej veľkosti, v prírode loví malé cicavce, vtáky a jašterice.

## Referencie

## Iné projekty

## Zdroj
* 
* Tento článok obsahuje text (GFDL licencia) zo stránok Richarda Horčica o hadoch .
* Wolfgang Böhme, Petros Lymberakis, Rastko Ajtic, Varol Tok, Ismail H. Ugurtas, Murat Sevinç, Pierre-André Crochet, Claudia Corti, Idriz Haxhiu, Roberto Sindaco, Aziz Avci, Jelka Crnobrnja Isailovic, Yusuf Kumlutaş 2009. *Zamenis situla*. In: IUCN 2011. IUCN Red List of Threatened Species. Version 2011.2. . Prístup 22. november 2011.

Kategória:Užovkovité
Kategória:Najmenej ohrozené druhy
Kategória:Živočíchy európskeho významu
Kategória:Zákonom chránené živočíchy na Slovensku
Hyena pásavá

**Hyena pásavá** () je druh z čeľade hyenovitých.

## Opis
Hyena pásavá je štíhle zviera s vysokými nohami, postavou pripomínajúce psa. Dorastá do dĺžky okolo , huňatý čiernobiely chvost meria približne . Váži okolo 35 – , ale vďaka vztýčiteľnej hrive vyzerá mohutnejšie. Krčná hriva, ako je to pre hyeny typické, sa na chrbte zmenšuje. Jej hrubá riedka srsť je sivej až svetlohnedej farby, s 5 – 6 vertikálnymi čiernymi pásmi na slabinách. Pásy môžu byť aj na nohách. Hlava nie je neforemná ako pri hyene škvrnitej, vyzerá viac ako psia. Nápadné sú dlhé, veľmi pohyblivé, takmer lysé ušnice a výrazné hnedé oči.

## Výskyt
Tento druh sa vyskytuje v severovýchodnej a západnej Afrike, s výnimkou Sahary a pralesov. Okrem toho obýva aj Blízky a Stredný východ, Kaukaz, Arabský polostrov a väčšinu územia Indie. Jej výskyt je zväčša rozptýlený, na mnohých miestach bola hyena pásavá vyhubená ako údajný škodca.

## Biotop
Ako biotop preferuje suché stepi, savany, hory a otvorené lesné oblasti. Púšťam sa vyhýba. V niektorých lokalitách sa zdržuje aj v okolí miest a osád, kde sa stravuje odpadkami alebo drobnými domácimi zvieratami.

## Správanie
Hyena pásavá je samotársky živočích, ale v období rozmnožovania zvykne tvoriť páry alebo rodinné skupiny. Jej teritórium je rozsiahle okolo  (v púštiach sú jej teritória väčšie ako v savanách alebo horách).  Hranice svojho územia si značí výlučkami pachových žliaz. Aktívna je predovšetkým v noci. Deň trávi spaním v nore alebo jaskyni, často využíva opustené nory hrabáčov, diviakov bradavičnatých, vlkov alebo dikobrazov, ale sama si vie vyhrabať noru hlbokú až .

## Potrava
Hyena pásavá je všežravec. Často sa živí zdochlinami alebo zvyškami potravy po iných šelmách. Loví hmyz a menšie stavovce – ako sú korytnačky, dikobrazy, zajace a podobne. Požiera aj plody a iné rastliny. Jedince tohto druhu žerú všetky druhy mäsa s výnimkou supieho.

## Rozmnožovanie
Hyeny pásavé sa rozmnožujú počas jesene a zimy. Od novembra do februára vyhľadávajú samce samice a pária sa s nimi. Gravidita trvá okolo 3 mesiacov. V jednom vrhu býva 3 – 5 mláďat. Mláďatá sa rodia slepé s jemnou striebristou srsťou. Prvé týždne svojho života strávia v podzemnej nore.

## Galéria
Súbor:Striped hyenas fighting.JPG|Súboj dvoch hyen pásavých.
Súbor:Hyaena hyaena.jpg|Hyena so vztýčenou šijou, vďaka ktorej pôsobí mohutnejšie.
Súbor:Striped Hyena 5.jpg|*Hyaena hyaena*.

## Iné projekty

## Referencie

## Literatúra


## Zdroj

Kategória:Hyenovité
Kategória:Takmer ohrozené druhy
Chren dedinský

náhľad|Korene chrenu
**Chren dedinský** (iné názvy: staršie: **chren obyčajný**, v poľnohospodárstve, ľudovo a staršie: **chren**, nesprávne: *chren sedliacky*; lat. *Armoracia rusticana* alebo staršie *Cochlearia armoracia*) je trvalá rastlina z čeľade kapustovité (*Brassicaceae*).

Rastlina pravdepodobne pochádza z východnej Európy a západnej Ázie, ale v súčasnosti je populárna po celom svete. Dorastá do výšky 1,5 metra a pestuje sa predovšetkým pre svoj veľký biely valcovitý koreň.

Neporušený koreň chrenu dedinského nemá takmer žiadnu arómu. Pri prerezaní alebo strúhaní však enzýmy z poškodených rastlinných buniek rozkladajú glykozid sinigrín za vzniku alyl izotiokyanátu, ktorý dráždi oči a dutiny. Strúhaný chren vystavený vzduchu a teplu stmavne, stráca ostrosť a stane sa nepríjemne trpkým, uchováva sa preto zmiešaný s octom.

## Dejiny
Chren dedinský sa pestuje už od staroveku. Podľa gréckej mytológie veštica Pýtia povedala Apolónovi, že chren má cenu zlata. Chren bol známy v Egypte v roku 1500 pred Kr. Grécky botanik Pedanios Dioskurides uvádzal chren pod menom *Thlaspi* alebo *Persicon*; nástenné maľby v Pompejách ukazujú rastliny chrenu. Raní renesanční bylinkári Pietro Andrea Mattioli a John Gerard ho uvádzali pod menom *Raphanus*. Od 12. storočia sa chren pestoval v strednej Európe v kláštorných záhradách.

## Nutričné hodnoty
Chren obsahuje draslík, vápnik, horčík a fosfor, rovnako aj prchavé oleje ako horčicový olej (ktorý má antibakteriálne vlastnosti vďaka alyl izotiokyanátu). Čerstvá rastlina obsahuje priemerne 79,31 mg vitamínu C na 100 gramov surového chrenu.

## Referencie


## Iné projekty

## Externé odkazy
* Medzinárodný chrenový festival
* Chrenová informačná poradňa

Kategória:Liečivé rastliny
Kategória:Koreniny
Kategória:Kapustovité
Kategória:Koreňová zelenina
Prezident Azerbajdžanu

**Azerbajdžan** je prezidentská republika, s prezidentom Azerbajdžanu ako hlavou štátu a ministerským predsedom ako hlavou vlády.

Súčasný prezident Azerbajdžanu je Ilham Alijev.

## Zoznam azerbajdžanských prezidentov od vyhlásenia nezávislosti v roku [[1990]]

## Pozri aj
* Azerbajdžan
* Predseda vlády Azerbajdžanu

## Externé odkazy
* Oficiálna stránka prezidenta Azerbajdžanu    

## Zdroje


Kategória:Azerbajdžanskí politici
AAR

**AAR** môže byť:
* skratka pre Association of American Railroads (Združenie amerických železníc) 
* skratka pre typ poistenia, tzv. "Against all risks" 

## Referencie
Against all risks

**„Against all risks“** (skr. **AAR**, slovensky doslovne *„Proti všetkým rizikám“*) je typ poistenia, ktorý namiesto konkrétnych rizík pokrýva všetky riziká s výnimkou tých, ktoré sú v príslušnej poistnej zmluve taxatívne vymenované (napr. politický prevrat, poškodenie pri ozbrojenom konflikte, neodbornou manipuláciou a podobne). Napríklad ak zmluva nespomína poškodenie výbuchom sopky, akékoľvek poškodenie tohto typu je predmetom zmluvného plnenia. Vzhľadom na rozsah pokrytých rizík je poistenie finančne náročné, vhodné pre veľmi cenné alebo chúlostivé predmety.

## Zdroje
*
*

Kategória:Poistenie
Aarau

**Aarau** [čítaj: Árau] je okresné mesto v Švajčiarsku. Je správnym centrom rovnomenného okresu, i samotného kantónu Aargau. Leží na rieke Aare.

Najväčším zamestnávateľom je samospráva kantónu.

## Partnerské mestá
*  Delft, Holandsko
*  Neuchâtel, Švajčiarsko
*  Reutlingen, Nemecko

## Referencie

## Pozri aj
* Zoznam miest vo Švajčiarsku

## Iné projekty

## Externé odkazy
* Oficiálna stránka 
* Aarau na Historisches Lexikon der Schweiz 

Kategória:Mestá vo Švajčiarsku
Kategória:Hlavné mestá švajčiarskych kantónov
Kategória:Obce v kantóne Aargau
Futsal

**Futsal** (zo šp./port.; skôr staršie: **sálový futbal**) môže byť názov dvoch mierne odlišných loptových hier:
*futsal podľa pravidiel FIFA
*futsal podľa pravidiel AMF

''Poznámka k názvu: V Latinskej Amerike (a angličtine) sa hra najprv volala ekvivalentom výrazu sálový futbal, od roku 1985 ho FIFA ďalej volala sálový futbal a FIFUSA (predchodca AMF) si zaregistrovala názov "futsal" (pretože jej FIFA zakázala používať slovo futbal), neskôr však aj FIFA prešla na názov futsal a dnes teda aj FIFA aj AMF používajú primárne názov futsal (ale aj sálový futbal). Na Slovensku sa pôvodne používal primárne názov sálový futbal, najneskôr od roku 2003 (keď bol "Slovenský zväz sálového futbalu" transformovaný na "Futsal Slovakia") sa používa názov futsal.
Sálový futbal

**Sálový futbal** môže byť:
*starší názov pre futsal (v akomkoľvek význame)
*zriedkavejšie: futsal (AMF)
Predseda vlády Azerbajdžanu

**Predseda vlády Azerbajdžanskej republiky** je hlavou najvyššieho exekutívneho orgánu – vlády Azerbajdžanu. 

Súčasný premiér je Artur Rasizada.

## Zoznam Azerbajdžanských premiérov od vyhlásenia republiky v roku 1990

## Pozri aj
* Azerbajdžan
* Prezident Azerbajdžanu

## Zdroje


Kategória:Azerbajdžanskí politici
Dmytraškivka

**Dmytraškivka** () je dedina (*село*) na Ukrajine v Piščanskom rajóne Vinnyckej oblasti. Žije tu 1810 obyvateľov.

## Významné osobnosti
* Pavlo Muravskyj – významný ukrajinský dirigent, v jeho rodnom dome je zriadené múzeum.

## Externé odkazy
* Najvyššia Rada Ukrajiny

Kategória:Dediny v Piščanskom rajóne
Majstrovstvá sveta vo futsale

**Majstrovstvá sveta vo futsale** môžu byť:
*Majstrovstvá sveta vo futsale (FIFA)
*Majstrovstvá sveta vo futsale (AMF)
Rajeckolesnianska dolina

**Rajeckolesnianska dolina** je dolina v Lúčanskej Fatre pri obci Rajecká Lesná, približne  južne od Rajca. Preteká ňou potok Lesnianka.

Dolina sa tiahne od obce Rajecká Lesná JV smerom v dĺžke asi  až pod hrebeň Lúčanskej Fatry. Má niekoľko odbočiek (Široká dolina, Vajnár a i.) a pod Príporom sa rozdeľuje na dve vetvy. Južná sa tiahne na úpätie vrchu Skalky (), severná popod Úplaz pod Sedlo pod Úplazom. 

V doline sa nachádza horská chata Žiar, lyžiarsky areál a množstvo chát. 

V doline sa nachádza krásna prírodná pamiatka Frívaldský ľadový gejzír ktorý cez zimu zamŕza je atrakciou okolia. 

## Pozri aj
* Lesnianka
* Rajecká Lesná

## Iné projekty

## Externé odkazy
* Poloha na turistickej mape

Kategória:Doliny Malej Fatry
Kategória:Rajecká Lesná